google/wiki40b huggingface dataset:
Gott der Hoffnung erfülle euch

Instrumentering

Stykket er instrumentert for to valthorn, to fioliner, bratsj og basso continuo, samt fire sangsolister (sopran, alt, tenor, bass) og firedelt kor.
Biblia Hebraica

Biblia Hebraica er en utgave av den hebraiske teksten til Det gamle testamente, hvis første edisjon kom i 1906 med Rudolf Kittel som redaktør. Den ble fulgt av ytterligere en edisjon med grunnlag i den trykte tekst fra 1525. Fra og med edidjon 3, også kalt BK3, utgjøres utgangsteksten for tekstutgaven av Codex Leningradensis fra år 1008. Den edisjon som var i brfuk fortsatt ved begynnelsen av 2000-årene er Biblia Hebraica Stuttgartensia (BKS). Den femte edisjonen, Biblia Hebraica Quinta (BKQ), er fra og med 2004 under utgivelse.

Kilder

http://www.academic-bible.com/fileadmin/user_upload/Download-Dateien/DL_Textual_Research.pdf
Forollhogna nasjonalpark

Geografi, landskap, geologi

Landskapet på Gauldalsvidda er rolig med lave topper, sjøer og små bekker. I dalene inn mot nasjonalparken ligger det setergrender. Berggrunnen er næringsrik og forvitrer lett, noe som gir grobunn for en rikholdig flora.
Parkens høyeste punkt er Forollhogna (1332 moh).

Flora og fauna

Fjellbjørk, vier og kjerr er den vanlige vegetasjonen i parken. 
Alle fire arter av fjellender som finnes i Norge hekker i Forollhogna, og rovfuglene kongeørn, jaktfalk og myrhauk er vanlige. Villreinstammen er stor og stabil, jerv og fjellrev finnes i beskjedent omfang, og ellers er det en variert bestand av smågnagere og gode bestander av lirype, elg og etterhvert også hjort.

Kulturminner

Fjellet har vært brukt av mennesker i flere tusen år. Rester av boplasser og ofringsplasser er spor etter samisk og annen
bosetting. Det er funnet mange dyregraver og fangstanlegg 
Pilegrimsleden til Nidaros (Østerdalsleden) går gjennom nasjonalparken. Summen av kulturspor tyder på at den alminnelige
ferdselen mellom dalførene i tidligere tider gikk over fjellet. Etter opprettelsen av Røros kobberverk ble det kløvjet kobber over fjellet fra Dalsbygda til Støren, en rute som var lettere enn å ferdes nede i dalene.  
Tufter etter slåttebuer viser at området har vært viktig for fjellslåtter for alle bygdene rundt fjellet.

Forvaltning og bruk av området

Informasjon om parken gis fra nasjonalparksenter-nettverket iNasjonalparker, som har informasjonssentre i Kvikne, Dombås, Oppdal, Folldal, Otta og Sunndalsøra. Nettverket dekker også Dovrefjell-Sunndalsfjella, Rondane og Dovre nasjonalparker.
Forollhognaområdet er i begrenset grad tilrettelagt for friluftsliv med fjellbuer eller merkede stier, og er et mye brukt høstings- og kulturlandskap for bygdene rundt nasjonalparken. Villreinjakta i området er høyt verdsatt, og det er godt fiske etter fjellørret. Området brukes i sommerhalvåret som beitelandskap for sau og storfe. I seterdalene inn mot Forollhogna drives det fremdeles setring; særlig i Midtre Gauldal, Os og Tolga, hvor mer enn 100 setre fremdeles drives, på ulike vis. Flere steder tilbys opplevelsesturisme: setring, villreinsafari, fiske, toppturer, ridning og sledehundturer. 
Nær Forollhogna finnes en av Norges fem nasjonalparklandsbyer: Vingelen.
Lillingstone Dayrell

Historie

Navnet Lillingstone er av angelsaksisk opprinnelse, og betyr «Lytels grensestein». Dette er en referanse til grensen til Northamptonshire, som går like ved landsbyen. I Domesday Book (1086) blir denne landsbyen og nabolandsbyen Lillingstone Lovell omtalt i fellesskap som Lillingestan, selv om det allerede da fantes to gods knyttet til familiene Dayrell og Lovell. Den første kjente bruken av disse ekstra navneleddene Dayrell (som «Dayerell»), og med dem oppfatningen av de to som selvstendige landsbyer, finnes i et dokument fra 1300-tallet.
Landsbykirken er viet til den hellige Nikolas av Myra.
Unión del Centro Democrático

Unión del Centro Democrático (spansk, Den sentral-demokratiske union) er et liberalt og konservativt politisk parti i Argentina.
Yimnashaniana

Utseende

Gyaritini er nokså små (sjelden over 10 millimeter), brunspraglete trebukker. Antennene er omtrent så lange som kroppen, ofte med lange hår.

Utbredelse

Arten lever i det sørlige Kina inkludert Hainan.
Hamburgbibelen

Hamburgbibelen (dansk: Hamborgbibelen) er en håndskrevet praktbibel i tre bind som tilhører Det Kongelige Bibliotek i København. Den inneholder en serie bilder som beskriver fremstillingen av en håndskrevet bok anno 1255. Bildeserien er tegnet inn i initialene; de store forbokstavene.
Verket ble fremstilt til domkirken i Hamburg i 1255. De tre bindene inneholder 700 blad av pergament, hvert blad er en halv meter høyt, og samlet har verket en vekt på 40 kilo. Hamburgbibelen ble kjøpt av Det Kongelige Bibliotek på en auksjon i 1784.
Hamburgbibelen ble en del av UNESCOs verdensminneprogram fra Danmark i 2011.
Kim Larsen (fotballspiller)

Klubbkarriere

Larsen gikk gradene i Skeid, og fikk med seg over 100 kamper for klubben. Etter fire sesonger i klubben, signerte han for Lørenskog hvor han ble toppscorer begge sesongene han tilbragte i klubben. Han scoret imponerende 33 mål på 42 kamper.
I 2000 signerte han for Odd Grenland, hvor han ble i tre sesonger. De to første årene ble han klubbens toppscorer, og fikk totalt med seg 76 kamper og 33 mål. I en kortere periode var han også på utlån i Raufoss. I Larsens første sesong i Odd Grenland, ble han også cupmester.
Etter tre år i Odd Grenland bar det til Strømsgodset. 2003-sesongen hans ble ødelagt av en ryggskade, men han fikk revansje i 2004 da han scoret 12 mål på 28 kamper, og ble klubbens toppscorer.
Da Larsen hadde vært to år i Drammen, gikk turen videre til Tromsø, hvor han ikke ble noen suksess. Han havnet fullstendig i skyggen av Ole Martin Årst, og spilte kun seks kamper og scoret to mål. Midtveis i 2005 ble han solgt til den danske klubben Herfølge Boldklub, hvor han scoret åtte mål fra en offensiv midtbaneposisjon. Ett år senere reiste han videre til den svenske klubben Kalmar FF hvor han spilte 10 kamper og scoret ett mål.
I mai 2007 returnerte Larsen til moderklubben Skeid, men forsvant da Skeid rykket ned fra 1. divisjon samme år.
Larsen spilte i 2008 for FK Tønsberg, og ble også her klubbens toppscorer. FK Tønsberg klarte ikke å komme til enighet om forlenget kontrakt med Larsen etter 2008-sesongen, og Larsen ble dermed fristilt.
I februar 2009 offentliggjorde Manglerud Star, ledet av tidligere Skeid-trener Kjell Sverre Hansen Wold, signeringen av Kim Larsen. Larsen var Manglerud Stars andre store signering før 2009-sesongen, da Tommy Stenersen ble klar i januar samme år. Larsen fikk senere følge av tidligere FK Tønsberg-kollega Amir Sharif til Manglerud Star. Da klubben gikk konkurs i våren 2011 valgte Larsen å legge opp til tross for flere tilbud fra både 1.- og 2.-divisjonsklubber. 
Han jobber i dag for det danske mediehuset DG Media.
Den europeiske unions institusjoner

Rådgivende organer

Kommisjonen, Europaparlamentet og Rådet bistås av Det europeiske økonomiske og sosiale utvalg og Regionkomitéen med rådgivende funksjoner.
Å Vestland, Vestland

Å Vestland, Vestland er den mest kjente av hyllestsangene til landsdelen Vestlandet. Melodien er laget av Sigurd Førsund, teksten ble utgitt i diktsamlingen I Dalom i 1910, skrevet av Tore Ørjasæter. 

Sangtekst:
Å Vestland, Vestland! Når eg ser deg slik
med fagre fjell og fjord og tronge vik,
det stig i all sin venleik stort og vilt
og atter møter meg så mjukt og mildt.
Og gleda strøymer i meg still og stor
med glans av bjørkeli og blåe fjord.
Og i meg sjølv eg kjenner dypter av
den stille skogen og det store hav.
Min lette båt ein solblank kveld eg ror,
sjå fjell og himil sym på stille fjord,
og djupe dalen med sitt grøne fang,
som skin av lauv og blom frå lid og vang.
Sjå skuggane som kliv dei kvasse fjell,
lik dagsens timar tøyer seg mot kveld.
Det sveiper seg umtind og tronge dal
eit draumeslør av sumarnatti sval.
New York State Department of Corrections and Community Supervision

New York State Department of Corrections and Community Supervision (NYSDOCCS) er fengselsvesenet i New York og har omkring 56 000 innsatte i 60 anstalter, blant annet det kjente fengselet Sing Sing i Ossining. I tillegg har NYSDOCCS ansvar for 38 000 prøveløslatte fanger. Etaten har omkring 31 300 ansatte, herunder 23 000 uniformerte fengselsbetjenter. NYSDOCCS har sin historie tilbake til 1797 og forvalter idag USAs fjerde største fengelssystem. Hovedkontoret ligger i hovedstaden Albany.
Rene Krhin

Klubbkarriere

Krhin begynte sin fotballkarriere som ungdomspiller for hjemklubben NK Maribor i 1999. Etter å ha tilbrakt tiden i klubbens ungdomsakademi frem til 2007 ble han i en alder av 16 år utenlandsproff hos den italienske klubben Internazionale sammen med lagkamerat Vid Belec. I juli 2009 ble han kalt opp til førstelaget av trener José Mourinho for klubbens USA-turné i forkant av sesongen, og Krhin spilte dermed i flere vennskapskamper for Inter. Han fikk beholde førstelagsplassen ved sesongstart i Serie A, men fikk ikke spille de tre første seriekampene. 
Krhin fikk derimot sin seriedebut for Inter i sesongens fjerde seriekamp mot Parma, hvor han kom innpå som innbytter for Wesley Sneijder. Han fikk så sin andre kamp som innbytter mot Catania den 24. oktober 2009, og den 1. november fikk han sin første kamp fra start i 2–0-seieren over Livorno.

Internasjonal karriere

Krhin var med i troppen til Slovenia U-19 i deres kvalifiseringskamper til Europamesterskapet 2009 og var kaptein i mesterskapet helt frem til han ble tvunget til å prioritere klubbspill. Han fikk sin landslagsdebut for Slovenia i vennskapskampen mot England den 5. september 2009, hvor han kom innpå som innbytter i andre omgang. I november samme år ble han tatt i den slovenske troppen til begge playoff-kampene til VM i fotball 2010 mot Russland. Krhin var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.
Smuglere (film)

Handling

På 1920-tallet kommer den arbeidsløse arkitekten, Ernst, ved et tilfelle inn på smuglerbanen og skifter ut en grå og trøstesløs tilværelse med en frodig, frekk og fargerik verden. Han elsker Klara, men hun går fra ham. Jenny blir hans greie venninne. Sammen med Hugo og Elsa gjør paret flere smuglertokter i bil, med stor - men ikke tilstrekkelig - fortjeneste. Det er først når Ernst investerer i båter at det virkelig blir fres i smuglingen. Han opererer langs hele Oslofjorden og helt ned til Rotterdam. Han forfølges stadig av politi og tollere i deres beryktede torpedobåter. Titterne følger Ernst fram til «Bygdøyslaget», der smuglere, politifolk og lettere braker sammen i et brutalt sammenstøt.
EM i fotball 1980

Kvalifisering

Kvalifiseringen ble spilt fra mai 1978 og februar 1980. Den besto av 31 lag fordelt på syv grupper; tre bestående av fem lag of fire av fire lag. Bare Albania sto utenom, noe de hadde gjort i samtlige kvalifiseringer på 1970-tallet med unntak av kvalifiseringen til VM i 1974.
Dette var det siste VM der Danmark stilte med et amatørlag, og forandringen skjedde allerede under kvalifiseringen, noe som ikke forhindret dem å ende sist i gruppen. Hellas kvalifiserte seg for sitt første mesterskap noensinne gjennom å slå blant andre et svakt Ungarn i sin gruppe. Regjerende mester Tsjekkoslovakia kvalifiserte seg på bekosntning av et Frankrike som var i en bølgedal. For Norges del gikk det ikke særlig bra; det ble en sisteplass med bare ett poeng, borte mot gruppevinner Belgia.
Berd

Berd (russisk: Бердь) er ei elv i Russland. Den er ei høyre sideelv til Ob.
Elva begynner i vesthellingen på Salairryggen, og renner 30 km i Altaj kraj, før den krysser grensen til Novosibirsk oblast. Den munner ut i Berdskbukta i Novosibirsk-reservoaret, som oversvømte de nederste 40 km av Berds løp etter det ble fullført. Elva er 363 km lang (opprinnelig 416 km), med et nedslagsfelt på 8 740 km². Middelvannføringen er på 45,8 m³/s. 
Elva fryser til i begynnelsen av november, og er frosset over til vårløsningen begynner i april.
To byer – Berdsk og Iskitim – ligger langs Berd.
SEXINT

SEXINT er et program for overvåking og/eller indeksering av pornografiske preferanser av internett-brukere i et forsøk på å senere bruke informasjonen for utpressing. Begrepet er et såkalt teleskopord av seksual etterretning brukt av en etterretningstjeneste, og ble først kjent brukt av Jennifer Granick, direktør for borgerrettigheter på Stanford Center for Internet and Society.
Skulptør

En skulptør eller billedhugger er en kunstner som er spesialisert på å lage tredimensjonal kunst: skulpturer, relieffer og statuer. En skulptør kan arbeide med ulike materialer, som stein, leire, gips, bronse og tre.
Silverado

Handling

Handlingen er lagt til 1880-årenes USA. Fire menn – Paden, Emmett, Jake og Mal – møtes ved en tilfeldighet og reiser til byen Silverado. Der kastes de inn i kampen mot en korrupt rancheier og en brutal sheriff som forøvrig er på lønningslista til førstnevnte.

Mottakelse

Siverado ble forholdsvis godt mottatt av anmelderne, noe som gjenspeiles i at den har fått 77 % på Rotten Tomatoes og 64% på Metacritic. Den amerikanske filmkritikeren Roger Ebert gav den 3,5 av 4 stjerner.
Både VG og Dagbladet gav den terningkast tre, mens Dagsavisen gav den fem.

Publikum

Silverado ble en moderat publikumssuksess i USA, hvor den innbrakte $32,2 millioner i 1985. Den havnet på en 28.-plass over de mest innbringende filmene i USA i 1985.

Priser

Den ble nominert til to Oscar (i kategoriene lyd og  musikk). Lawrence Kasdan vant i 1985 en pris ved Filmfestivalen i Venezia for sitt arbeid med filmen.
Gjorge Ivanov

Liv og virke

Ivanov er utdannet ved St. Kyrill og St. Method-universitetet i Skopje, der han 1982 fullførte bachelorgrad i rettsvitenskap og i 1995 mastergrad i statsvitenskap. I 1998 avla han doktorgrad. 
Ivanov arbeidet fra 1988 i makedonsk kringkasting.  Han har også universitetskarriere og har undervist i politisk teori og filosofi ved juridisk fakultet. Han har vært tilknyttet Universitetet i Bologna og Universitetet i Sarajevo, samt St. Kyrill og St. Method-universitetet i Skopje, der han ble full professor i 1992. Han har sivilsamfunn som sitt spesialfelt.
Han har lenge vært politisk aktiv og kjempet for politiske reformer og demokrati i Jugoslavia. Ivanov har vært rådgiver for partiet VMRO-DPMNE, men er selv ikke medlem. I presidentvalget i mai 2009 stilte Ivanov som VMRO-DPMNEs kandidat. Han vant med 63 % av stemmene og kunne 12. mai 2009 etterfølge Branko Tsrvenkovski som president. Han ble i 2019 etterfulgt i presidentembetet av Stevo Pendarovski.
Nariyasu Yasuhara

Karriere

Nariyasu Yasuhara startet sin profesjonelle karriere i Nagoya Grampus Eight i 1991. Han har også spilt for River Plate Montevideo og Honda FC.
Vøringsfoss bru

Vøringsfoss bru I og II er to broer over Bjoreio i Eidfjord kommune. Den eldste broen er en 18 meter lang hvelvbru som ble åpnet i 1915 og er i dag brukt som gang og sykkelvei. Den nyeste broen er en 29 meter lang platebærerbru som ble åpnet i 1978, og er en del av riksvei 7 over Hardangervidda.
1. divisjon basketball for menn 2007/08

1. divisjon basketball for menn 2007/08 var det nest øverste nivået i norsk basketball for menn 2007/08-sesongen. Langhus vant grunnserien foran Centrum Tigers og OSI.
Cocorí

Cocorí er ei barnebok av den costaricanske forfatteren Joaquín Gutiérrez. Den ble gitt ut i 1947 og er et av Costa Ricas viktigste og mest leste litterære verker. Den er oversatt til ti språk.
Bokas hovedperson er Cocorí, en mørkhuda gutt fra Costa Ricas karibiske kyst. Han får lov til å gå ombord på et cruiseskip, hvor blir han kjent med ei blond turistjente som etter en stund gir ham et kyss og en rose. Til gjengjeld ber hun ham om å få en edderkoppape. Han klarer å fange en, men når han kommer tilbake til havna, har skipet hennes reist. Han drar hjem igjen og oppdager at rosa allerede har visna, og begynner dermed å lure på hvorfor rosa levde så kort mens andre ting lever lenge. Resten av boka handler om hvordan Cocorí går rundt på en farlig tur i jungelen sammen med edderkoppapen Tití og skilpadda Doña Modorra for å finne svaret på spørsmålet. I slutten av boka kommer han tilbake til huset sitt og finner ut at mora, Drusila, har planta rosestilken i hagen og at det har grodd opp en hel rosebusk.
Boka har siden årtusenskiftet blitt anklaga for å være rasistisk, og enkelte har forsøkt å få den fjerna fra grunnskolepensumet.
Trece Martires

Trece Martires (tagalog: Lungsod ng Trece Martires, også kalt Trece Martires City) er en by i Filippinene som er administrativ hovedstad for provinsen Cavite i regionen Calabarzon. Den har 155 713 innbyggere (2015).
Byen er inndelt i 13 smådistrikt, barangayer, hvorav 10 er klassifiserte som landsbygdsdistrikt og 3 som tettstedsdistrikt.
Byen er oppkalt etter De tretten martyrene fra Cavite (spansk: Trece Mártires de Cavite), som ble dømt for opprør og henrettet av det spanske kolonistyret den 12. september 1896 i den gamle havnebyen Cavite under den filippinske revolusjon.
Elachistidae

Utseende

Små (vingspenn 3 – 12 mm), som oftest mer eller mindre grålige sommerfugler. Vingene er forholdsvis smale, ytterst med lange hårfrynser. Kroppen er forholdsvis kort og kompakt, hodet bredt og tett dekket med nokså lange, hårlignende skjell. Sugesnabelen er skjellkledt. Palpene er lange, krumme og oppoverbøyde, antennene ganske lange og trådformede. Forvingene er avlange og temmelig smale, ofte enten mørkegrå med et eller to lyse tverrbånd, eller lysegrå til hvite med små, mørke flekker. Rundt spissen har de lange hårfrynser, særlig rett bak spissen (det såkalte tornalområdet). Når sommerfuglen sitter stille med vingene foldet rundt seg, stikker disse frynsene opp som en hårdusk. Bakvingene er bleke, smale og tilspissede, med lange hårfrynser på baksiden. Beina er ganske lange og kraftige, med markerte sporer. Larvene er små (mindre enn 10 mm lange), avlange, uten synlige bein. Skillene mellom de ulike kroppsleddene er tydelige. Hodekapselen er påfallende flat, skovlformet. På farge er de vanligvis bleke.

Levevis

De aller fleste artene er knyttet til enfrøbladete planter, særlig gressfamilien (Poaceae) og halvgressfamilien (Cyperaceae), men det finnes også noen arter (særlig de antatt mest primitive) som lever på tofrøbladete planter av ulike familier. Larvene lager gjerne uregelmessig formede, langstrakte miner i gressblader. Blader med grasmøll-miner kan være vanskelige å skille fra blader som har visnet av andre grunner. En typisk, vanlig art er Elachista luticomella, gjenkjennelig fordi den har gult hode, som er knyttet til hundegress (Dactylis glomerata). I Norden går grasmøllene gjennom en eller to generasjonjer per år (i nord ikke mer enn en), lenger sør kan de ha flere årlige generasjoner. Til tross for at grasmøllene ofte er meget tallrike, og at mange arter i gressfamilien er økonomisk viktige (særlig kornartene), blir ikke disse små sommerfuglene regnet som vesentlige skadegjørere. De voksne sommerfuglene flyr gjerne lavt i vegetasjonen, og flytter seg sjelden mer enn noen få meter. De løper raskt opp og ned på bladene og kan være vanskelige å fange. De flyr for det meste i skumringen og om natten, men ser ikke ut til å bli tilrukket til lys i noen særlig grad.

Kilder

Traugott-Olsen, E. og Schmidt-Nielsen, E. (1977) The Elachistidae (Lepidoptera) of Fennoscandia and Denmark. Fauna Entomologica Scandinavica 6. Scandinavian Science Press Ltd.
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Chalcotheomima

Utseende

Middelsstore, blankt grønne (men ikke metallisk fargede) gullbasser. Som hos mange andre Taenioderini er pronotum sterkt tilsmalnet forover, og dekkvingene har en fordypning i midten.

Utbredelse

Begge artene lever på Borneo.
NM i bandy 1930

Det 18. norgesmesterskapet i bandy ble vunnet av Mjøndalen etter finaleseier 2-0 over Trygg. Mjøndalen tok sitt første norgesmesterskap. Mesterskapet ble arrangert som utslagningsturnering. 17 klubber var påmeldt, men en rekke avlysninger grunnet mildvær førte til at mesterskapet ble omberammet og kun åtte lag fikk være med.
Norges Bandyforbund bestemte at de fire semifinalistene fra året før skulle få delta. Disse var B.14, Mjøndalen, Strong og Trygg. I tillegg ga forbundet plass til Drafn fra Buskerud, Grane fra Akershus, samt Forward og Ready fra Oslo. Drammens Ballklubb, Fagerborg, Frigg, Hasle, Odd, Skiold, Snarøen, Speed og Stabæk fikk ikke delta.
Forbundets utvelgelse ble dårlig mottatt blant enkelte av klubbene som ble utelatt. Spesielt ble det reagert på at Ready fikk en ny sjanse. Klubben tapte 2-1 mot Mjøndalen i en av de få kampene som ble avviklet i det opprinnelige oppsettet. Ready ble likevel med i det omberammede mesterskapet, med forbeholdet om at dersom klubben trakk Mjøndalen ville det tidligere resultatet bli stående. Utfallet av trekningen ble akkurat slik, så Mjøndalen gikk derfor automatisk til semifinalen.
Giovanni Simeone

Landslaget

Han representerte Argentina under Sommer-OL 2016 i Rio de Janeiro, der han ble utslått i gruppespillet med det argentinske U23-landslaget.
Johan Atle Lein

Annet

Lein er også en av de overlevende etter Åsta-ulykken, togulykken ved Elverum den 5. januar 2000 som kostet flere mennesker livet.
Soul Food

Soul Food er et musikkalbum utgitt av Notodden Blues Band i 2003. Dette er gruppas hittil siste plateutgivelse  med Torhild Sivertsen.
Superga-ulykken

Ulykkesflyet

Ulykken hendte et italiensk bygget fly av typen  Fiat G.212
Familien Macahan

Sesonger

Serien startet i USA i 1976 med en to timer lang TV-film kalt The Macahans. Denne var løst bygget på filmen How the west was won fra 1962. I 1977 startet man en serie som starter der TV-filmen sluttet og nå under navnet How the west was won. I 1978 ble ytterlige ti episoder i en ny føljetong sendt. Serien ble så avsluttet i 1979 med elleve frittstående episoder.

Popularitet

Serien ble en stor suksess i Norge da den gikk på NRK i 1982 (oppstartsdato 19. juni) og 1983 der den ble sendt under tittelen I ville vesten. Også i Sverige ble serien veldig populær, der som Familjen Macahan. I boken Arne Hjeltnes ser på 549 TV-heltar : frå Lille Rosin til Harry Klein blir Macahan-familiens eventyr omtalt som «den siste cowboyserien som samla heile folket her til lands».
Seriens popularitet i Norge kom tydelig fram da TV 2 sendte tredje sesong av nostalgi-serien Gylne tider høsten 2006. Blant 80-talls-helter som Linda Evans, Larry Hagman og Samantha Fox ble både Bruce Boxleitner og Duane Loken viet stor plass. I Sverige og Norge ble særlig Duane Loken som spilte Ulvefot populær og han var flere ganger på besøk i Skandinavia.
Serien gikk i reprise på norsk TV3 fra 2004 under tittelen Familien Macahan. I Sverige har serien flere ganger blitt sendt i reprise, senest i 2009 på TV4 Guld.
Selv om den nådde 11.-plass på seerbarometrene under sesongen 77-78, ble serien aldri noen stor suksess i USA og den ble tatt ut av produksjon etter to fulle sesonger. På hovedpersonen James Arness sine hjemmesider er serien knapt nevnt, noe som kan avspeile den manglende suksessen. How the west was won var på mange måter slutten på en æra med populære TV-westerns i amerikansk fjernsyn. Serien ble gitt ut på DVD oktober 2009.

Musikk

Temamusikken til serien ble skrevet av Jerrold Immel, som blant annet har skrevet musikken til Dallas.

DVD

Serien ble utgitt på DVD i 2009-2010, fordelt på 5 sesonger/bokser